125
Yaubada la tomota si kabokwala
1 Matausina availa availa idubumaisi Guyau, matausina makawala makwaina Koya Saiyoni,b
makwaina gala avai tuta bimotatina, deli gala avai tuta availa biyagi.
2 Makawala koya komwaidona itavinaisi itapataisi mapilana Yerusalem,
e makawala Guyau itavini itapatu la tomota tuta baisa deli tuta gala biwokuva.
3 Tomitugaga gala bikaraiwogaisi si valu tomitukwaibwaila tuta komwaidona.
Kidamwa goli bivagaisi makawala, e igau kaina tomitukwaibwaila titoulesi bimitugagasi.
4 Mwa Guyau! Kumitukwaibwaili matausina availa availa si bubunela bwaina,
e baisa matausina availa availa goli ikabikuwolaisi makwaisina m kwaraiwaga.
5 Mitaga avai tuta bukumipuki tomitugaga,
ibodi tuvaila bukumipuki matausina availa availa isilavaisi m keda.c
Ibodi yokomi mina Isireli bitalaguva lupomi.
b 125:1 Kugisi Sam 2.6. c 125:5 Matausina mina Isireli availa availa eipakaisi eitotubulokaisi Yaubada.